laion/Wikipedia-Exotic huggingface dataset:
יחסי ישראל – סנט וינסנט והגרנדינים

יחסי ישראל–סנט וינסנט והגרנדינים הם היחסים הדיפלומטיים הרשמיים שמתקיימים בין סנט וינסנט והגרנדינים לבין מדינת ישראל. ישראל וסנט וינסנט והגרנדינים כוננו יחסים דיפלומטיים בינואר 1981, כשנתיים לאחר שמדינת האי קיבלה עצמאות מהממלכה המאוחדת. ישראלים אינם זקוקים לוויזה בשביל להיכנס למדינה. ישראל מיוצגת בסנט וינסנט והגרנדינים באמצעות השגרירות שלה ברפובליקה דומיניקנית. סנט וינסנט והגרנדינים מיוצגת בישראל באמצעות השגרירות הבריטית בתל אביב. יהדות האיים הקריביים מדיה וקבצים בנושא יחסי ישראל – סנט וינסנט והגרנדינים בוויקישיתוף סנט וינסנט והגרנדינים, באתר משרד החוץ
ג'ינט היין

ג'ינט היין (בגרמנית: Jeanette Hain; נולדה ב-18 בפברואר 1969) היא שחקנית גרמנייה. היין נולדה במינכן, גרמניה ולמדה בבית ספר לקולנוע וטלוויזיה בעיר. בשנת 1998 שיחקה לראשונה בתפקיד הראשי בסרט הטלוויזיה "Die Cellistin – Liebe und Verhängnis". ב-2000 שיחקה בסרט "Abschied - Brechts letzter Sommer" שהוקרן בפסטיבל קאן. בשנת 2004 שיחקה בסרט הטלוויזיה "Die Frau des Architekten" המבוסס על ספר של שטפן היים. מ-2005 ועד 2006 שיחקה בסדרה "Bis in die Spitzen" של ערוץ Sat.1. בשנת 2006 הופיעה בסרט "TKKG und die rätselhafte Mind-Machine" על חבורת ילדים הפותרת תעלומה. ב-2008 גילמה את חברתו של מיכאל ברג עורך הדין בסרט נער קריאה. בשנת 2009 גילמה את הברונית לצן בסרט "ויקטוריה הצעירה", באותה שנה שיחקה גם בסרט "הרוזנת" אודות ארז'בט באטורי. ב-2010 שיחקה בסרט המדע הבדיוני "Transfer" ושיחקה בסרט הדרמה הביוגרפי "חשופות" מאת הבמאית הקנדית לריסה קונדראקי. בשנת 2020 שיחקה בדמותה של בריג'יט בסדרת הטלוויזיה הצרפתית-קנדית "Mirage" שעלה לשידור בערוץ France 2 בצרפת ובערוץ Crave בקנדה. בשנת 2021 כיכבה במיני-סדרה "לזייף את היטלר" בדמותה של אדה גרינג, בתו של פושע המלחמה הנאצי הרמן גרינג. בשנת 2024 שיחקה בסרט הדרמה הביוגרפי "אישה צעירה והים" בתור אנה, אימה של השחיינית גרטרוד אדרלה. היא אמא לבן ובת. מדיה וקבצים בנושא ג'ינט היין בוויקישיתוף אתר האינטרנט הרשמי של ג'ינט היין ג'ינט היין, במסד הנתונים הקולנועיים IMDb (באנגלית) ג'ינט היין, באתר AllMovie (באנגלית) ג'ינט היין, באתר Rotten Tomatoes (באנגלית) ג'ינט היין, באתר Metacritic (באנגלית) ג'ינט היין, במסד הנתונים הקולנועיים KinoPoisk (ברוסית) ג'ינט היין, באתר MusicBrainz (באנגלית) ג'ינט היין, באתר Discogs (באנגלית) ג'ינט היין באתר filmportal.de Jeanette Hain Photos Photos: 'The Reader' Private Dinner At The Ma Restaurant, Zimbio (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Disclaimer II

Disclaimer II (התנגדות לאחריות) הוא אלבומה השלישי והמחודש לאלבום השני של להקת הגראנג' הדרום אפריקית סית'ר. אלבום זה כולל את שירי האלבום המקורי, הלהיט Broken עם אמי לי ועוד 3 שירים (גרסה אירופית) או 7 שירים וקטעי DVD (גרסה אמריקאית). השירים החדשים שנוספו לאלבום הראו יותר את צד ההארד רוק של סית'ר והוכיחו לחלוטין שסית'ר היא להקת גראנג', על פי הצליל ולפי המילים. השירים שמסומנים ב"*" נמצאים רק בגרסה האמריקאית של האלבום. מידע על האלבום Disclaimer II באתר MusicBrainz מידע על האלבום Disclaimer II באתר AllMusic האלבום Disclaimer II באתר Discogs מילים לשירים
מצעד הגאווה באילת

מצעד הגאווה באילת (באנגלית: Eilat Pride; מוכר גם בשם אילת בגאווה) הוא מצעד גאווה שנתי שמתקיים בעיר אילת החל משנת 2001. במהלך המצעד של שנת 2009 אשר משך כ-3,500 צועדים, הותקף גבר גאה כבן 34 על ידי קבוצת נערים מקומיים ופונה למרכז הרפואי יוספטל עם שבר באפו. האגודת למען הלהט"ב הגישה תלונה במשטרה לאחר המקרה. שנה לאחר מכן מסלול המצעד שונה ומשתתפיו צעדו מרחבת סיטי סנטר לאורך שדרות התמרים, כיכר שדה התעופה, כביש 90, כיכר התיירות, דרך קאמפן, רחוב קאמן דרך מלונות קראון פלאזה, רימונים מרינה קלאב, המלך שלמה עד לנקודת הסיום בחוף נביעות. במהלכו, נכח חבר הכנסת ניצן הורוביץ והותקפו כ-3 גברים הומוסקסואלים. בשנת 2013 נבחר מלון קראון פלאזה לשמש כמייצגם הרשמי של חגיגת אירועי הגאווה ה-12 בעיר. מצעד הגאווה באילת בחום של 45 מעלות, באתר www.news1.co.il Eilat Cultural, eilat.city (באנגלית) 2015 Pride events in Israel, mfa.gov.il Eilat Pride Parade met with violence, Ynetnews, ‏2009-05-15 (באנגלית) Three gay men attacked at Eilat pride parade ערך זה הוא קצרמר בנושא להט"ב ובנושא ישראל. אתם מוזמנים לתרום לוויקיפדיה ולהרחיב אותו.
המזרחי (פירושונים)

האם התכוונתם ל... תנועת המזרחי – תנועה פוליטית ציונית דתית המזרחי הצעיר – ארגון שהוקם ב-1918 והצטרף לתנועת המזרחי המזרחי (עיתון) – שבועון עברי שיצא בפולין מטעם תנועת המזרחי פירושו של רבי אליהו מזרחי על פירוש רש"י לתורה, מכונה "המזרחי" חיבורו של רבי יוחנן מזרחי על התלמוד, מכונה "המזרחי" מזרחי (פירושונים)
ישראל במשחקים האירופיים (2019)

המשלחת הישראלית למשחקים האירופיים, שנערכו ב-2019 במינסק בירת בלארוס, כללה 32 ספורטאים, שהתחרו בעשרה ענפים, בין ה-21 ביוני ל-30 ביוני 2019. שחקן הבדמינטון, מישה זילברמן נשא את דגל ישראל בטקס הפתיחה. המתעמל, אנדריי מדבדב נשא את דגל ישראל בטקס הנעילה. המתעמלת האומנותית, לינוי אשרם זכתה במדליות זהב בתרגיל הכדור ובתרגיל האלות, ובמדליות כסף בתחרות הקרב רב ובתרגיל הסרט. הקלע, סרגיי ריכטר זכה במדליית זהב במקצה ירי מ-10 מטר ברובה אוויר. הג'ודוקא, לי קוכמן, זכה במדליית כסף בקטגוריית משקל עד 90 ק"ג. שחקן הבדמינטון, מישה זילברמן, זכה במדליית ארד בטורניר היחידים. המשלחת כללה 32 ספורטאים שהתחרו בעשרה ענפים. טורניר הג'ודו במשחקים האירופיים משמש גם כאליפות אירופה בג'ודו. הוועד האולימפי הישראלי הכריז ב-6 במאי 2019 כי בענף הג'ודו ייצגו את ישראל 16 ג'ודוקא. אולם, בהמשך הוחלט כי שגיא מוקי, טל פליקר, ברוך שמאילוב, אורי ששון ופיטר פלצ'יק לא יתחרו במשחקים האירופיים על מנת להתמקד באליפות העולם העתידה להתקיים בטוקיו. כמו כן, בתחרות לא ישתתפו גם גילי כהן, שנפצעה במהלך הקרב על מדליית הארד בגראנד פרי של סין, וגפן פרימו. בנוסף, הוחלט לצרף את ירין מנגד. קרב רב יחידות מכשירים קבוצתי נשים מכשירים קרב רב יחידת מכשירים שירי אלג'ם, ספורט 5, ‏מישה זילברמן יוביל את משלחת ישראל במינסק, באתר ‏מאקו‏, 2 ביוני 2019 אורן אהרוני, המשחקים האירופיים: מדליית כסף ללינוי אשרם בקרב-רב, באתר ynet, 22 ביוני 2019 אורן אהרוני, אשרם: "גאה שהשמיעו את ההמנון פעמיים", באתר ynet, 23 ביוני 2019 הוועד האולימפי בישראל, מינסק 2019: 33 ספורטאים במשלחת הישראלית, ‏3 ביוני 2019 אורן אהרוני, שגיא מוקי ואורי ששון לא ישתתפו באליפות אירופה, באתר ynet, 20 במאי 2019 אורן אהרוני, ג'ודו: גילי כהן וגפן פרימו ייעדרו ממשחקי אירופה, באתר ynet, 25 במאי 2019
Experience

Experience (ידוע גם בשם The Prodigy Experience) הוא אלבום הבכורה של להקת הפרודיג'י שיצא בשנת 1992. באלבום נכללו מספר מלהיטיה הגדולים של הלהקה, ביניהם "Everybody in the Place" ו-"Out of Space". האלבום זכה לביקורות חיוביות, והגיע למקום ה-12 במצעד האלבומים הבריטי. להקת הפרודיג'י מנתה ארבעה חברים, אך את מרבית העבודה על האלבום עשה ליאם האולט לבדו. החבר הנוסף היחיד שהיה שותף להפקת האלבום הוא מקסים ריאליטי, שעשה את השירה בשיר האחרון האלבום. "Charly", השיר הפותח באלבום, יצא כסינגל הראשון ב-12 באוגוסט 1991. השיר הגיע בשיאו למקום השלישי במצעד הסינגלים הבריטי. לקראת סוף אותה השנה יצא הסינגל השני "Everybody in the Place", שהגיע בשיאו למקום השני במצעד הסינגלים. שבועיים לפני יציאת האלבום יצאו השירים "Jericho" ו-"Fire" על גבי סינגל משותף. האלבום המלא יצא לאור ב-28 בספטמבר 1992. בשיאו הגיע האלבום למקום ה-12 במצעד האלבומים הבריטי. ביוני 2001 יצא האלבום בארצות הברית במהדורה מורחבת, שכללה בנוסף לאלבום המקורי, דיסק נוסף ובו בי סיידים ורמיקסים. האלבום המורחב יצא בבריטניה שבע שנים מאוחר יותר, תחת השם "Experience: Expanded". בגרסה זו נכללו 2 שירים נוספים. Jericho ‏– 3:42 Music Reach (1/2/3/4) ‏– 4:12 Wind It Up ‏– 4:33 Your Love ‏– 5:30 Hyperspeed (G-Force Part 2) ‏– 5:16 (Trip into Drum and Bass Version) Charly ‏– 5:12 Out of Space ‏– 4:57 Everybody in the Place (155 and Rising) ‏– 4:10 Weather Experience ‏–8:06 Fire ‏– 4:57 Ruff in the Jungle Bizness ‏– 5:10 Death of the Prodigy Dancers (Live) ‏– 3:43 מידע על האלבום Experience באתר MusicBrainz מידע על האלבום Experience באתר AllMusic האלבום Experience באתר Discogs יש להקיש את שם האלבום וללחוץ על Search
גמר ליגת האלופות 2019

גמר גביע אירופה וליגת האלופות 2019 של עונת 2018/2019 נערך באצטדיון ונדה מטרופוליטנו במדריד שבספרד ב-1 ביוני 2019, בין ליברפול לבין טוטנהאם הוטספר, שתיהן מהפרמייר ליג והסתיים בניצחון של ליברפול בתוצאה 2:0. לטוטנהאם זו הופעת בכורה במשחק גמר ליגת האלופות, ואילו לליברפול זו ההופעה התשיעית והשנייה ברציפות בגמר, לאחר שבמשחק הגמר של שנה שעברה היא נוצחה 3:1 על ידי ריאל מדריד. זה הגמר השני שבו משחקות שתי קבוצות אנגליות, כאשר הפעם הראשונה הייתה בגמר ליגת האלופות 2008, ולראשונה מאז גמר ליגת האלופות 2013, לא משתתפת במשחק גמר קבוצה מספרד. ליברפול שניצחה במשחק תזכה בזכות להתמודד בסופר קאפ האירופי לשנת 2019 מול המנצחת של גמר הליגה האירופית 2019 – צ'לסי. ערך מורחב – עונת 2018/2019 בליגת האלופות המחצית הראשונה הסתיימה בתוצאה 1–0 לטובת ליברפול. את השער לאדומים כבש בדקה השנייה מוחמד סאלח בפנדל שנוי במחלוקת (לאחר נגיעת יד ברחבה של מוסא סיסוקו). ברוב המחצית הראשונה שתי הקבוצות התבססו על כדורים ארוכים להתקפה ומיעטו להגיע למצבי הבקעה. במחצית השנייה טוטנהאם השתפרה והחלה ללחוץ על ליברפול. היא הגיעה למספר מצבים אך כל הבעיטות למסגרת נעצרו על ידי שוער ליברפול אליסון בקר. בדקה ה-87 הבקיע דיבוק אוריגי שער נוסף לליברפול, אחרי בעיטת קרן, ובסיום ניצחה ליברפול את המשחק בתוצאה 2–0 וזכתה בגביע. שופט: סלובניה דאמיר סקומינה קוונים: סלובניה רוברט ווקן, סלובניה ג'ור פרפרוטניק שופט רביעי: ספרד אנטוניו מתאו לאהוז שופט קו: סרביה ננאד דוקיץ' סרביה דנילו גרוגיץ' מדיה וקבצים בנושא גמר ליגת האלופות 2019 בוויקישיתוף
היינריך העשרים ושבעה, נסיך רויס הקו הצעיר

היינריך העשרים ושבעה, נסיך רויס הקו הצעיר (בגרמנית: Heinrich XXVII Fürst Reuß jüngere Linie;‏ 10 בנובמבר 1858 - 21 בנובמבר 1928), היה נסיך רויס הקו הצעיר האחרון בין השנים 1913–1918. היינריך נולד ב-10 בנובמבר 1858 בגרה, להיינריך הארבעה עשר, נסיך רויס הקו הצעיר ולאגנס, דוכסית וירטמברג, בתם של אויגן, דוכס וירטמברג והלנה, נסיכת הוהנלוהה-לנגנבורג. בשנת 1913 מת אביו, והיינריך ירש את נחלותיו ותאריו. בשל נכות פיזית ונפשית של דודנו היינריך העשרים וארבעה, נסיך רויס-גרייץ, שלט היינריך כעוצר אף בנסיכות רויס הקו המבוגר. בשנת 1918, לאחר תבוסת הקיסרות הגרמנית במלחמת העולם הראשונה פרצה המהפכה הגרמנית, והיינריך נאלץ להתפטר מתפקידו. עם מותו של היינריך העשרים וארבעה בשנת 1927, איחד היינריך תחתיו את כל נחלות בית רויס. ב-21 בנובמבר 1928 מת היינריך בגרה, ובנו היינריך הארבעים וחמישה, נסיך הכתר של רויס הקו הצעיר ירש את תאריו. ב-11 בנובמבר 1884 התחתן היינריך עם אליזה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג, ולאופולדינה, נסיכת באדן, ממנה נולדו לו חמישה ילדים: ויקטוריה, נסיכת רויס הקו הצעיר (1889 – 1918), התחתנה עם אדולף פרידריך, דוכס מקלנבורג-שוורין. לואיזה, נסיכת רויס הקו הצעיר (1890 – 1951). היינריך הארבעים, נסיך רויס הקו הצעיר (1891). היינריך הארבעים ושלושה, נסיך רויס הקו הצעיר (1893 – 1912). היינריך הארבעים וחמישה, נסיך הכתר של רויס הקו הצעיר (1895 – 1945). מדיה וקבצים בנושא היינריך העשרים ושבעה, נסיך רויס הקו הצעיר בוויקישיתוף
יצחק בן אברהם מנרבונה

רבי יצחק בן אברהם מנרבונה, (ריב"א מנרבונה, גם יצחק קראקושה/קרקושא כפי הנראה על שם העיר קרקסון), היה חכם שחי ופעל בערך במאה ה-13, היה תלמידו וחברו של הרמב"ן, ורבו של הרשב"א. נולד וחי כפי הנראה בנרבונה ובקרקסון (קראקושא), לאחר מכן נראה שעבר לברצלונה שבספרד. במשך שנים רבות רווח בין החוקרים, שרבי יצחק בן אברהם מנרבונה ורבי יצחק בן אברהם מקרקושא, הם שני חכמים שונים. אך כיום נתברר שמדובר בחכם אחד. רבי יצחק נזכר בספרי הראשונים: בשו"ת הרשב"א בחידושי הריטב"א ובשו"ת יכין ובועז וכן בטור בכמה מקומות. בספר התשב"ץ לרבי שמעון בן צמח דוראן, הביא פעמים רבות הלכות בשמו. רבי יצחק נזכר כמחבר פירוש על הלכות הרי"ף, כך למשל נזכר במאירי בהקדמתו למסכת אבות. לדעת רבים מהחוקרים הכונה לחיבור על הרי"ף הידוע יותר בשמו 'פירוש לתלמיד הרמב"ן'. במשך השנים נדפסו חיבוריו בשמות שונים, מאחר שלא נודע שהוא מחברם, רבים מחידושיו נדפסו בעיקר בשם 'חידושים לתלמיד הרמב"ן'. חיבורים אלו נדפסו במקומות שונים, רבים מהם נדפסו בספר 'שיטת הקדמונים', שמאגד בתוכו כמה פירושים מאת ראשונים שונים. הרא"ש - רבינו אשר ב"ר יחיאל וצאצאיו, מאת אברהם חיים פריימן עמ' לט. כתב העת צפונות, כרך יג, מאת הרב יקותיאל כהן, (עמ' י"א). יצחק בן אברהם מקרקושה, דף שער בספרייה הלאומית חיבוריו: שעוועל, חיים דוב, בתוך הדרום No. 33 Nissan 5731, פירוש לתלמיד הרמב"ן למסכת שבועות, באתר היברובוקס יצחק בן אברהם, מקרקושה, רבנו יצחק קרקושא בבא בתרא -, באתר היברובוקס עורך: רבי שלמה גאטסמאן, ישורון חלק ו - אב תשנט -, באתר היברובוקס למשל בטור אורח חיים תרכט נזכר בשם 'רבי יצחק מקרקישנא'. זיהוי זה נסמך גם על המובא בספר 'צרור הכסף' לרבי חיים בן שמואל למשפחת בן דוד, תלמיד הרשב"א שכתב כך בספרו ”והרב רבינו יצחק נרבוני מכונה קרקושא בשם הגאונים...” (צרור הכסף הקצר הדרך החמישי שער א). שו"ת הרשב"א חלא א סימן עא למשל פסחים מב א. חלק ב לג. אורח חיים ראו כאן.
הרכבת התחתית של טוקיו (פירושונים)

האם התכוונתם ל... הרכבת התחתית של טוקיו – מכלול החברות במערכת הרכבת התחתית של טוקיו טוקיו מטרו – חברת הרכבות הגדולה ביותר ברכבת התחתית של טוקיו הרכבת התחתית טואו – חברת הרכבות השנייה בגודלה קו גינזה – קו ברכבת התחתית של טוקיו
היינריך הארבעה עשר, נסיך רויס הקו הצעיר

היינריך הארבעה עשר, נסיך רויס הקו הצעיר (בגרמנית: Heinrich XIV Fürst Reuß jüngere Linie;‏ 28 במאי 1832 - 29 במרץ 1913) היה נסיך רויס הקו הצעיר בין השנים 1867–1913. היינריך נולד ב-28 במאי 1832 בקובורג, דוכסות סקסוניה-קובורג-גותה, להיינריך השישים ושבעה, נסיך רויס הקו הצעיר ולאדלהייד, נסיכת רויס-אברסדורף, בתם של היינריך החמישים ואחד, נסיך רויס-אברסדורף והרוזנת לואיזה פון הוים. בשנת 1867 מת אביו, והיינריך ירש את נחלותיו ותאריו. באותה שנה צירף היינריך את הנסיכות לקונפדרציה הצפון-גרמנית. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. בשנת 1902 מת היינריך העשרים ושניים, נסיך רויס-גרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו היינריך הארבעה עשר, ולאחריו בנו היינריך העשרים ושבעה, נסיך רויס הקו הצעיר כעוצרי הנסיכות. בשנת 1869 הוא ייסד את עיטור צלב הכבוד של רויס, (דה:Reußisches Ehrenkreuz) ובשנת 1897 הוא העניק מדליית זהב לשירות מצוין (דה:Goldenen Verdienstmedaille). ב-29 במרץ 1913 מת היינריך בשלייץ, ובנו היינריך העשרים ושבעה, נסיך רויס הקו הצעיר ירש את נחלותיו ותאריו. ב-6 בפברואר 1858 התחתן היינריך בקרלסרוהה עם אגנס, דוכסית וירטמברג, בתם של אויגן, דוכס וירטמברג והלנה, נסיכת הוהנלוהה-לנגנבורג, ממנה נולדו לו שני ילדים: היינריך העשרים ושבעה, נסיך רויס הקו הצעיר (1858–1928), התחתן עם אליזה, נסיכת הוהנלוהה-לנגנבורג. אליזבת, נסיכת רויס-שלייץ (1859–1951), התחתנה עם הרמן, נסיך זולמס-בראונפלס. ב-14 בפברואר 1890 הוא התחתן בשנית בנישואים מורגנטיים בגרה עם פרדריקה גראייץ, בתם של יוהאן פיליפ גראייץ ואוגוסטה נייס, ממנה נולד לו בן אחד: הברון היינריך פון זאלבורג (1875 – 1954), התחתן עם מרגרטה גרוינוולדט. מדיה וקבצים בנושא היינריך הארבעה עשר, נסיך רויס הקו הצעיר בוויקישיתוף
נדין ביילר

נדין ביילר (בגרמנית: Nadine Beiler; נולדה ב-27 במאי 1990) היא זמרת אוסטרית. ביילר נולדה בעיירה בטירול לאב רופא ואם מעסה. מהילדות המוקדמת החלה לעסוק במוזיקה ולשיר בחתונות. ב-2007 זכתה בתוכנית הכישרונות "Starmania" שם שרה בין היתר את השירים Over the Rainbow ו"My Number One" שזכה באירוויזיון 2005, באותה שנה יצא הסינגל הראשון שלה "Alles was du willst" ולאחר מכן גם אלבומה הראשון. ב-2011 השתתפה בתחרות הלאומית לנציגות אוסטריה לאירוויזיון עם השיר "The Secret Is Love" ולקחה את המקום הראשון. באירוויזיון היא עלתה לגמר וסיימה במקום ה-18. מדיה וקבצים בנושא נדין ביילר בוויקישיתוף נדין ביילר, במסד הנתונים הקולנועיים IMDb (באנגלית) נדין ביילר, באתר MusicBrainz (באנגלית) נדין ביילר, באתר Discogs (באנגלית) Nadine Beiler, nadine beiler (בגרמנית)(הקישור אינו פעיל) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פטרישיה קייזר

פטרישיה קייזר (בגרמנית: Patricia Kaiser; נולדה ב-13 ביוני 1984) היא אתלטית, מנחה ודוגמנית אוסטרית. קייזר נולדה באוסטריה עילית ומילדותה עסקה בספורט. היא נבחרה למיס אוסטריה לשנת 2000 בהיותה בת חמש עשרה, בכך נהייתה למיס אוסטריה הצעירה ביותר בהיסטוריה, היא ייצגה את אוסטריה במיס עולם באותה שנה. לאחר מכן החלה לעסוק בדוגמנות ודגמנה למספר חברות אופנה. בשנת 2004 זכתה באליפות אוסטריה בהטלת כידון. ב-2009 הייתה חברה במשלחת האוסטרית ל-"European Cup Combined Events", תחרות אירופאית לאתלטיקה קלה. בשנת 2005 השתתפה בעונה הראשונה של הגרסה האוסטרית של "רוקדים עם כוכבים" והודחה רביעית. ב-2011 השתתפה בקדם האירוויזיון האוסטרי עם הדואט "There Will Never Be Another You" ביחד עם הזמר לאו אברר, הם עלו לגמר ובמר דורגו במקום ה-9. כשחקנית היא הופיעה ב-2009 בפרק של סדרת המשטרה "SOKO Donau" וב-2012 בפרק של הסדרה "Tom Turbo". מדיה וקבצים בנושא פטרישיה קייזר בוויקישיתוף פטרישיה קייזר, באתר התאחדות האתלטיקה הבין-לאומית Patricia Kaiser, Patricia Kaiser - Offizielle Website on Patricia Kaiser, Patricia Kaiser (באנגלית) Watch live: Austria - back with a vengeance?, eurovision.tv, ‏2011-02-25 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קיה KX7

"קיה KX7" (באנגלית: Kia KX7) הוא קרוסאובר קומפקטי בעל מספר מאפייני SUV (SUV) מתוצרת יצרנית הרכב הסינית Dongfeng Yueda Kia (אנ') (שם רשמי: Dongfeng Yueda Kia Motor Co., Ltd, בסינית: 东风悦达起亚汽车), חברת בת של Dongfeng Motor Corporation (אנ') ויצרנית הרכב הדרום קוריאנית קיה אשר מיוצר משנת 2016 ועד היום בסין. Dongfeng Motor Corporation (אנ') ויצרנית הרכב הדרום קוריאנית קיה שותפים שווים (joint venture). 5 דלתות. 7 נוסעים. מנוע קדמי. סוג מנועים: מנועי בנזין, מנוע טורבו דיזל. סוגי הנעות: הנעה קדמית 4x2, הנעה כפולה 4x4. מחיר היחידה נע בין 179,800 - 244,800 רנמינבי (שנת 2016, בסין). קיה KX3 קיה פאגס מדיה וקבצים בנושא קיה KX7 בוויקישיתוף אתר האינטרנט הרשמי של קיה KX7 קיה KX7, סרטון באתר יוטיוב דגמי "קיה KX7" carnewschina.com/2017/03/10/kia-kx7-suv-is-ready-for-the-chinese-auto-market דגמי "קיה KX7" carnewschina.com/2017/03/20/kia-kx7-launched-on-the-chinese-auto-market דגמי "קיה KX7" לשוק הסיני carnewschina.com/2017/01/16/kia-kx7-suv-is-getting-ready-for-the-chinese-auto-market דגמי "קיה KX7" - מחירים carnewschina.com/tag/kia-kx7
סתם

האם התכוונתם ל... פרווה – נקרא מאכל סתם או מאכל סתמי סתם (שיר) – שיר של סטטיק ובן-אל תבורי ככה סתם – שיר של ע. הלל בהלחנת סאשה ארגוב סתם משנה – כלל בפסיקת הלכה הקובע כי ההלכה נקבעת לפי משנה שאין בה מחלוקת סת"ם סתימה
סתימה

האם התכוונתם ל... סתימה (ביוב) שחזור דנטלי – פרוצדורה ברפואת שיניים סתימה בכלי דם (אנ') סתימה במעיים (אנ') סתם
אנסבכר

אַנְסְבַּכֶר או אַנְשְֹבַּכֶר (אנסבאכער) הוא שם משפחה ממקור גרמני שמשמעו "יוצא אנסבך". האם התכוונתם ל... מרדכי אנסבכר – המנהל הראשון של מוזיאון יד ושם, העורך המדעי של אנציקלופדיה יודאיקה, מרצה לתולדות ישראל באוניברסיטת היידלברג יאיר אנסבכר – מחנך ישראלי, מייסדה ומנהלה הראשון של המכינה הקדם צבאית "איתן" במישור אדומים, מנהל ארגון אחים. נכדו של מרדכי אנסבכר אורי אנסבכר – מתנדבת שירות לאומי בת 19 מתקוע, שנרצחה בידי מחבל פלסטיני
מצעד הגאווה באמסטרדם

מצעד הגאווה באמסטרדם (באנגלית: Amsterdam Pride או Amsterdam Gay Pride או Canal Parade; ידוע גם בשם מצעד התעלה) הוא מצעד גאווה שנתי שמתקיים באמסטרדם, הולנד החל משנת 1996. מצעד הגאווה באמסטרדם מושך אליו כמה מאות אלפי צועדים בשנה, והוא אחד מהאירועים השנתיים הגדולים ביותר שמתקיימים בהולנד. מצעד הגאווה באמסטרדם אורגן לראשונה ב-1996, שלא כמו מצעדי גאווה אחרים בעולם, כפסטיבל שבו חגגו את חירות האדם ואת הגיוון (אנ'). סיבה נוספת לפתיחת מצעד הגאווה באמסטרדם הייתה עקב האירוע השבת הוורודה (בהולנדית: Roze Zaterdag). ב-1998, פתח מצעד התעלה את אירועי המשחקים הגאים שנערכו באמסטרדם, אליו הגיעו כרבע מיליון מבקרים. במצעד התעלה של 2014, השתתפו בין היתר סירה יהודית-ישראלית וסירה מרוקאית. על הסירה היהודית-ישראלית היו דנה אינטרנשיונל, הרבנית הרפורמית מרי ואן פראג והתאומות פוקנס. מדיה וקבצים בנושא מצעד הגאווה באמסטרדם בוויקישיתוף אתר האינטרנט הרשמי של מצעד הגאווה באמסטרדם Nighttours.com, Amsterdam Gay Pride 2019. Independent and complete guide to canal parade and parties., Nighttours gay guide (באנגלית) Amsterdam Gay Pride Canal Parade 2019, Amsterdam Tourist Information, ‏2018-08-03 (באנגלית) מצעד הגאווה באמסטרדם, באתר www.netherlands.co.il, ‏2017-11-11 אביב בצון, ‏9 אירועי גאווה מסביב לעולם שאסור לכם לפספס ב-2017, באתר ‏מאקו‏, 26 בינואר 2017 History of Amsterdam Gay Pride בדרך כלל מצעדי גאווה התקיימו כמצעדי הפגנות לדרישת שוויון זכויות "Archived copy". אורכב מ-המקור ב-2015-02-17. נבדק ב-2014-10-24. {{cite web}}: (עזרה) "Archived copy". אורכב מ-המקור ב-2014-10-07. נבדק ב-2014-10-24. {{cite web}}: (עזרה) Larbi Arbaoui, Moroccan LGBT Boat Sails in Amsterdam Gay Pride Canal Parade, Morocco World News, ‏2014-08-07 (באנגלית) Cnaan LiphshizAugust 4, 2014Amsterdamgetty images, Flamboyant First as Jewish Boat Floats in Amsterdam Gay Pride Canal Fest, The Forward (באנגלית) ערך זה הוא קצרמר בנושא להט"ב ובנושא הולנד. אתם מוזמנים לתרום לוויקיפדיה ולהרחיב אותו.
היינריך השישים ושבעה, נסיך רויס הקו הצעיר

היינריך השישים ושבעה, נסיך רויס הקו הצעיר (בגרמנית: Heinrich LXVII Fürst Reuß jüngere Linie;‏ 20 באוקטובר 1789 - 11 ביולי 1867) היה נסיך רויס הקו הצעיר בין השנים 1854–1867. היינריך נולד ב-20 באוקטובר 1789 בשלייץ, להיינריך הארבעים ושניים, נסיך רויס-שלייץ וגרה ולקרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג, ולואיזה שרלוטה, נסיכת הוהנלוהה-לנגנבורג. בשנת 1805 התגייס היינריך לצבא הפרוסי, ולחם בשורותיו במהלך מלחמת השחרור הגרמנית ובלחימה בצרפת. בשנת 1818 הוא הועלה לדרגת מיור, ובשנת 1824 הוא הועלה לדרגת אוברסט לויטננט. בשנת 1840 הוא הועלה לדרגת אוברסט, בשנת 1845 הוא הועלה לדרגת גנרל מיור, ובשנת 1851 הוא הועלה לדרגת גנרל לויטננט. בשנת 1854 מת אחיו היינריך השישים ושניים, נסיך רויס הקו הצעיר ללא ילדים, והיינריך עלה לשלטון במקומו. תחת שלטונו הוא מינה את אדוארד היינריך-כריספנדורף כשר אוצר, ובשנת 1856 מינה אותו לתקן את החוקה הריאקציונרית בחוקה ליברלית שאושרה על ידי הפרלמנט. הוא נחשב לאיש בעל כישרון, ידע, ניסיון עסקי, והיה פופולרי מאוד בארצו. כנסיך הוא היה בעל ברית קרוב של פרוסיה. בשנת 1859 הוא העברי את מקום מגוריו משלייץ לגרה. באוקטובר 1857 ייסד היינריך את עיטור הצלב האזרחי של כבוד. בשנת 1860 הוא הועלה לדרגת גנרל חיל הפרשים, אולם במהלך מלחמת אוסטריה–פרוסיה הוא נשאר נייטרלי כלפי הסכסוך. בשנת 1866 הוא עשה הסכם עם ממלכת פרוסיה על צירוף הנסיכות לקונפדרציה הצפון-הגרמנית. ב-11 ביולי 1867 מת היינריך, ובנו היינריך הארבעה עשר, נסיך רויס הקו הצעיר עלה לשלטון במקומו. ב-18 באפריל 1820 התחתן היינריך עם אדלהייד, נסיכת רויס-אברסדורף, בתם של היינריך החמישים ואחד, נסיך רויס-אברסדורף והרוזנת לואיזה פון הוים, ממנה נולדו לו שמונה ילדים: היינריך החמישי, נסיך רויס-שלייץ (1821–1861). אנה, נסיכת רויס-שלייץ (1822–1902), התחתנה עם אדולף, נסיך בנטהיים-טקלנבורג. אליזבת, נסיכת רויס-שלייץ (1824–1833). היינריך השביעי, נסיך רויס-שלייץ (1827–1828). היינריך האחד עשר, נסיך רויס-שלייץ (1828–1830). היינריך הארבעה עשר, נסיך רויס הקו הצעיר (1832–1913), התחתן עם אגנס, דוכסית וירטמברג. היינריך השישה עשר, נסיך רויס-שלייץ (1835–1836). מריה, נסיכת רויס-שלייץ (1837–1840). מדיה וקבצים בנושא היינריך השישים ושבעה, נסיך רויס הקו הצעיר בוויקישיתוף
פיטר מאנדי

פיטר מאנדי (באנגלית: Peter Mundy;‏ 1596, פנרין, קורנוול, ממלכת אנגליה - 1667, פאלמות', ממלכת אנגליה) היה סוחר, אתנוגרף, וצייר אשר נודע במסעותיו בשטחי האימפריה העות'מאנית, רוסיה הצארית, האימפריה המוגולית, וסין בתקופת שושלת מינג המאוחרת. מאנדי תיעד ואייר את מסעותיו הרבים ובין השאר גם את יהודי האימפריה העות'מאנית, אורחות חייהם ולבושם. מאנדי נולד בפנרין שבממלכת אנגליה וב-1609 נלווה לאביו ריצ'רד שהיה סוחר דגים במסע עסקים לרואן. בהמשך למד צרפתית וב-1611 עבד כנער סיפון בספינת סוחר ובהמשך התגורר לתקופה מסוימת בעיר סביליה. ב-1617 תועד כספן מן המניין בספינת סוחר מלכותית ושנה מאוחר יותר הגיע לקונסטנטינופול ועסק במסחר. בהמשך שב לאנגליה ובראשית מאי 1620 יצא שוב לרגל עסקיו לשטחים העות'מאניים. הוא הגיע לבלגרד, ביקר בשכ' יאלייה של יהודי בלגרד וציין ביומן מסעו, כי בעיר יש בין 60 ל-70 בתים של יהודים. מאנדי אייר ותיעד גם את הקהילות היהודיות בערים אליהן הגיע, והיו אלו מן האיורים המוקדמים שנותרו מאותן קהילות. מבלגרד המשיך לסרייבו וממנה לספליט. בהמשך הגיע לוונציה ולטורינו, משם נסע לפריז ובספטמבר 1620 שב לאנגליה. ב-1628 עבד עבור חברת הודו המזרחית הבריטית ויצא בשליחותה לסוראט אשר בשטחי האימפריה המוגולית (בשטחי הודו המודרנית) וממנה המשיך לאגרה והגיע עד לגבול בנגל. ב-1634 שב לאנגליה. ב-1636 הפליג מהדאונס בראש שתי ספינות סוחר לכיוון סין. מאוחר יותר הגיע לרוסיה הצארית ונותר בממלכה עד 1648. כתבי היד והאיורים הרבים ממסעותיו מצויים בבספרייה הבודליינית. ב-1663 פרש מחיי המסעות והתגורר בפאלמות' אשר בקורנוול. ב-1667 פסק התיעוד לגביו ומניחים שנפטר בשנה זו או בסמוך אליה. מדיה וקבצים בנושא פיטר מאנדי בוויקישיתוף פיטר מאנדי, באתר אוניברסיטת שיקגו (באנגלית). הקהילה היהודית בבלגרד, יהודים בבלגרד, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 57-55.